KAKA YEZU KRISTU 
KE GULUSAKA 


Yandi tabuta mwana bakala, ye nge tabinga nkumbu ya yandi 
Yesu, kadi yandi tavulusa bantu ya yandi tuka masumu ya bau. 
Matayo 1:21 


Sambu Nzambi zolaka nsi-ntoto mingi, yandi pesaka Mwana 

na yandi mosi kaka ya kubutuka, sambu konso muntu yina ke 
kwikilaka na yandi kufwa ve, kansi yandi kuvanda na moyo ya 
mvula na mvula. Yoane 3:16 


Yesu tubaka kwa yandi: Mono ikele nzila ye kieleka ye moyo. 
Muntu lenda kwiza ve kwa Tata, kana mu mono ve. Yoane 14:6 


Mpulusu ikele mu yankaka ve, kadi nkumbu yankaka ikele ve 
nansi ya zulu ya peswaka nakati ya bantu ya beto fwiti 
kuvuluswa. Bisalu 4:12 


Kadi ntete mono pesaka beno yina ya mono mpe bakaka, na 
Klisto kufwaka sambu na masumu ya beto, bonso 
masonukwa; mpi nde bo zikaka yandi, ebuna nde yandi 
futumukaka na kilumbu ya tatu mutindu 

masonama ya santu ke tubaka: 1 Korinto 15:3-4 WI + 
Mu yandi beto ikele na nkudulu mu menga ya 

yandi, ndolula ya masumu ya beto, bonso 

kimvwama ya nlemvo ya yandi. Baefezo 1:7 


And the gospel must first be published 
among all nations. MARK 13:10 


Kele ti bakieleka iya yina beto fwete bakisa mbote-mbote: 

1. Nzambi ke zolaka nge mingi. 

Yandi ke zola nde nge vanda na luzingu ya mvula na mvula na zulu 
ti yandi. 

Sambu Nzambi zolaka nsi-ntoto mingi, yandi pesaka Mwana na 
yandi mosi kaka ya kubutuka, sambu konso muntu yina ke 
kwikilaka na yandi kufwa ve, kansi yandi kuvanda na moyo ya 
mvula na mvula. Yoane 3:16 

Yandi ke zola nde nge vanda ti luzingu ya mingi mpi ya mfunu ti 
yandi. 

Muyifi ke kwisa kuyiba ye kufwa ye kubebisa. Mono kwizaka na bau 
lenda kuvanda na moyo, ye na bau lenda kuvanda na yo ya luta 
mingi. Yoane 10:10 


Ata mpidina, bantu mingi ke monaka ve luzingu ya mfunu mpi ke 
zabaka ve kana bo ta vanda ti luzingu ya mvula na mvula sambu... 
2. Muntu kele nsumuki na kimuntu na yandi. Yo yina yandi me 
kabwana ti Nzambi. 

Bantu yonso me salaka masumu. 

Sambu bantu yonso me salaka masumu, bo me konda lukumu ya 
Nzambi. Baroma 3:23 

Sambu zola ya mbongo kele kisina ya mambu yonso ya mbi... 1 
Timoteo 6:10 

Lufutu ya disumu kele lufwa. 

Sambu lufutu ya masumu kele lufwa... Romains 6:23 


Biblia ketubila mitindu zole ya lufwa: 

e Lufwa ya nitu . 

Bonso bantu fwete fwa mbala mosi, ebuna na nima bo ta sambisa 
bo, Baebreo 9:27 

e Lufwa ya kimpeve to kukabwana kimakulu ti Nzambi na bilungi . 
Kansi bankwa boma ye bankwa lukwikilu ve ye bankwa nsoni ye 
bafwi ya bantu ye bankwa bizumba ye bankwa kindoki ye 
bansambidi ya biteki ye bankwa luvunu yonso tabaka dikabu ya 
bau mu zanga ya yoka tiya ye solofo, yo ikele lufwa ya zole. 
Kusonga 21:8 


Kana muntu me kabwana ti Nzambi sambu na disumu na yandi, 
inki kele ngidika ya diambu yai? Mbala mingi beto keyindulaka 
nde bima ya kumanisa mambu yai kele: dibundu, bisalu ya 
mbote, mpi bikalulu ya mbote. Kansi ngidika kele kaka mosi ya 
mekatuka na Nzambi. 

3. Yezu Kristu kele nzila mosi kaka na zulu. 

Yai kele nsangu ya Nzambi. 

Yesu tubaka kwa yandi: Mono ikele nzila ye kieleka ye moyo. 
Muntu lenda kwiza ve kwa Tata Nzambi, kana yandi ikele ve mu 
mono. Yoane 14:6 


Yandi futaka ndola ya mvimba sambu na masumu na beto. 
Sambu Kristu mpi fwaka mbala mosi sambu na masumu, muntu 
ya lunungu sambu na bantu ya kukonda lunungu, sambu yandi 
nata beto na Nzambi, yandi fwaka na nitu, kansi yandi pesaka 
luzingu na mpeve: 1 Piere 3:18 

Mu yandi beto ikele na nkudulu mu menga ya yandi, ndolula ya 
masumu ya beto, bonso kimvwama ya nlemvo ya yandi. Baefezo 
1:7 

Yandi kele ti lusilu ya luzingu ya mvula na mvula. 

Yandi ya kwikila Mwana ikele na moyo ya mvu ya mvu. Yandi ya 
kwikila mwana ve tamona moyo ve; kansi makasi ya Nzambi ke 
vandaka na zulu na yandi. Yoane 3:36 

Sambu lufutu ya disumu kele lufwa; kansi dikabu ya Nzambi kele 
luzingu ya mvula na mvula na nzila ya Mfumu na beto Yezu 
Kristu. Baroma 6:23 


4. Beto fwete kwikila na Yezu Kristu sambu na kuguluka. 

Lugulusu na beto kele sambu na lutondo ya Nzambi na nzila ya 
lukwikilu na Yezu Kristu. 

Kadi mu nlemvo beno imene kuvuluswa mu lukwikilu; yo ikele 
matabisi ya Nzambi ve, sambu na bisalu ve, na muntu lenda 
kudikumisa ve. Baefezo 2:8-9 

Kadi konsonani ya bombidila nkumbu ya Mfumu, yandi tavuluswa. 
Baroma 10:13 


Kisambu ya Nsumuki 

Sambila mambu yai ti lukwikilu: 

Mfumu Yezu, matondo mingi sambu nge ke zolaka mono. Mono ke 
ndima nde mono kele nsumuki mpi mono ke lomba nge ndolula. 
Matondo sambu na lufwa na nge na kulunsi, kuzika, ti lufutumuku 
sambu na kufuta masumu na mono yonso. Mono ke tula ntima na 
nge bonso Mfumu mpi Ngulusi na mono. Mono ke ndima dikabu na 
nge ya luzingu ya kukonda nsuka mpi mono ke pesa luzingu na 
mono na nge. Sadisa mono na kulemfuka na bansiku na nge yonso 
mpi na kuvanda muntu ya ke sepelaka na meso na nge. Amen. 


Kana nge me tula ntima na Yezu Kristu, mambu yai me kuminaka 
nge: 

e Ntangu yai, nge kele na luzingu ya kukonda nsuka ti Nzambi. 
Yai ikele luzolo ya yandi ya fidisaka mono, na konsonani ya mona 
Mwana ye kwikila yandi, lenda kuvanda na moyo ya mvu ya mvu, 
ye mono tafulukisa yandi mu kilumbu ya nsuka. Yoane 6:40 

e Masumu na nge yonso me futama mpi me lolulama. 

(ya ntama, ya bubu, ya bilumbu ke kwisa) 

Kansi yandi imene kupesa nkailu mosi sambu na masumu mvu ya 
mvu, yandi vandaka na diboko kibakala ya Nzambi. Baebreo 10:12 
e Nge kele kigangwa ya mpa na meso ya Nzambi. Yau kele 
luyantiku ya luzingu na nge ya mpa. 

Mpilayai kana muntu ikele mu Klisto, yandi ikele nsemono yampa; 
tala, bima yonso me kuma ya mpa. 2 Bakorinto 5:17 

e Nge kumaka mwana ya Nzambi. 

Kansi bantu yonso ya yambaka yandi, yandi pesaka bo ngolo ya 
kukuma bana ya Nzambi, bo yonso ya kwikilaka na zina na yandi. 
John 1:12 


Bisalu ya mbote kele ve nzila sambu beto guluka, kansi yo kele 
nzikisa to mbuma ya luguluku na beto. 

Kadi beto ikele kisalu ya yandi, beto semwa mu Klisto Yesu sambu 
na bisalu ya mbote, ya Nzambi yidikaka ntete, na beto tatambula 
mu yau. Baefezo 2:10 

Nzambi kusakumuna nge! 


